als_Latn dik_Latn sag_Latn
Barazimi ndaj Flamurtarit e ka mërzitur trajnerin Gugash Magani. Sipas tij, Teuta la dy pikë në këtë ndeshje, por duke vlerësuar edhe ekipin vlonjat. Për emisionin “Gol pas Goli” Magani u shpreh:
“Lamë dy pikë, jo se Flamurtari nuk e meritoi barazimin, por sepse luanim në shtëpi dhe synimi ishte fitorja. Më vjen keq për faktin që nuk tregohemi konkretë në rastet që krijojmë, sepse goli është problemi ynë madhor, gjë që na ndodhi edhe sot.”
“Krijuam lojë e raste, fituam shumë goditje dënimi e këndore, por nuk ia dolëm mbanë. Skuadra nuk është e qetë, por këto ndeshje zgjidhen me qetësi, mund të fitohen edhe në fund.”
Aktivizimi i Çyrbjes dhe spostimi i Prognit si sulmues? “Nuk e futa Maganin në fillim të pjesës së dytë sepse ka pasur një problem fizik në kofshë. Përveç kësaj, sulmuesit maten me gola dhe Arturi e di që me mua në stol do të vuajë gjithmonë.”
Ndeshja me Korabin e rënë? “Ose fitojmë, ose biem nga kategoria. Nuk e kemi luksin të bëjmë gabime, është moment mjaft delikat i sezonit dhe duhet respektuar çdo rival, edhe Korabi, që ndali Vllazninë e vedit të pestë”.
als_Latn als_Latn als_Latn als_Latn als_Latn